CELEX: 62008FN0027
Language: el
Date: 2008-02-29 00:00:00
Title: Υπόθεση F-27/08: Προσφυγή-αγωγή της 29ης Φεβρουαρίου 2008 — Simões dos Santos κατά ΓΕΕΑ

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 158/25
            
         Προσφυγή-αγωγή της 29ης Φεβρουαρίου 2008 — Simões dos Santos κατά ΓΕΕΑ
   (Υπόθεση F-27/08)
   (2008/C 158/45)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: Manuel Simões dos Santos (Αλικάντε, Ισπανία) (εκπρόσωπος: A. Creus Carreras, δικηγόρος)
   
      Καθού-εναγόμενο: Γραφείο Εναρμόνισης στο πλαίσιο της Εσωτερικής Αγοράς
   Αντικείμενο και περιγραφή της διαφοράς
   Ακύρωση διαφόρων αποφάσεων του Γραφείου Εναρμόνισης στο πλαίσιο της Εσωτερικής Αγοράς στο μέτρο που δεν συνιστούν ορθή εκτέλεση της απόφασης Τ-435/04, μη αναγνωρίζοντας στον προσφεύγοντα το υπόλοιπο των μορίων αξιολόγησης των οποίων η εξάλειψη ακυρώθηκε από το Πρωτοδικείο, καιθώς και αίτημα καταβολής τόκων υπερημερίας επί του ποσού που αντιστοιχεί στη διαφορά του μισθού τον οποίο ο προσφεύγων-ενάγων έπρεπε να έχει εισπράξει.
   Αιτήματα του προσφεύγοντος-ενάγοντος
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Γραφείου Εναρμόνισης στο πλαίσιο της Εσωτερικής Αγοράς της 3ης Δεκεμβρίου 2007, με την οποία απορρίφθηκε η διοικητική ένσταση την οποία υπέβαλε ο προσφεύγων-ενάγων στις 8 Αυγούστου 2007, καθώς και την απόφαση αριθ. PERS-01-07 σχετικά με τη χορήγηση των μορίων προαγωγής στο πλαίσιο της περιόδου προαγωγών 2003, την απόφαση ADM-07-17, με την οποία ερμηνεύθηκε η απόφαση ADM 03-35 σχετικά με τη σταδιοδρομία και τις προαγωγές των μονίμων και εκτάκτων υπαλλήλων, και την επιστολή της 15ης Ιουνίου 2007 που επιγράφεται «Definitive awarding of 2007 promotion points adopted by the Appointing Authority»·
            
         
               —
            
            
               να υποχρεώσει το ΓΕΕΑ να καταβάλει στον προσφεύγοντα-ενάγοντα τόκους υπερημερίας επί του ποσού που αντιστοιχεί στη διαφορά του μισθού που θα έπρεπε να έχει εισπράξει αν δεν είχε υπάρξει η εξάλειψη του υπολοίπου των μορίων αξιολόγησης, με επιτόκιο που θα καθορίσει το Δικαστήριο Δημόσιας Διοίκησης·
            
         
               —
            
            
               να καταδικάσει το ΓΕΕΑ στα δικαστικά έξοδα.